पश्चिम सेती आयोजना सम्बन्धमा यस पंक्तिकार जस्ताले दशौं वर्ष अघि देखि यस आयोजनाबाट सुलभ दरमा उत्पादन हुने उच्च गुणस्तरको बिजुली नेपालमा नैं खपत गरिनुपर्ने धारणा व्यक्त गर्दैआएकोमा अहिले आएर सरकारले यो कुरा बुझकोमा सराहना गर्दै बधाई ज्ञापन गर्न वान्छनिय छ । तर अझै पनि यो जस्तो जलाशययुक्त आयोजनामा संचित हुने पानीको बहुआयामिक लाभ लिने सम्बन्धमा मौन रहेबाट नेपालको भूभाग डुबाएर, नेपाली जनतालाई बिस्थापित गरेर निर्माण हुने जलाशयको पानी भारतलाई निशुल्क दिने अभिष्ट रहेको प्रष्टिन्छ । १८ घन मिटर प्रति सेकेन्ड पानी उपलब्ध गराएर दक्षिण अपि्रुकाबाट लेसोथोले वार्षिक अढाई करोड डलर आर्जन गरेको परिप्रेक्षमा ९० घन मिटर प्रति सेकेन्ड पानी नेपालले ८ महिना सुख्खायाममा भारतलाई उपलब्ध गराएबापत वार्षिक पौने ६ अर्ब प्राप्त हुनुपर्छ । तर नेपाललाई यो परिमाणको राजश्वबाट बंचित गर्ने षडयन्त्र भईरहेकोहुंदा नेपाली सपूतहरु हातमा दहि जमाएर बस्ने छैनन् ।
